**ОТЧЕТЕН ДОКЛАД НА ЧН при**

**НЧ ”ЗОРА-1869” с. ДИЧИН**

**ЗА 2023г.**

Уважаеми дами и господа, читалищни дейци, работата на ЧН ще отчетем по целите фиксирани в ЗНЧ:

**I.Цел** **- Развитие и обогатяване на културния живот, социалната и образователна дейност в селото.**

На населението е предоставено безплатно библиотечно обслужване и книжен фонд, състоящ се от почти 11000 тома, художествена, научна, детска, приключенска и чужда литература. Книгите са подредени, сигнирани и надлежно заведени в инвентарната книга. На разположение е уникална по рода си етнографска сбирка, експонатите и пресъздават бита и начина на живот на предците ни отпреди над 150 години.

На разположение са и три броя компютърни конфигурации.

## II. Цел – Запазване на обичаите и традициите за поддържане на националното самосъзнание.

## На 21.01. по традиция отбелязахме Бабинден, като изказахме благодарност и признателност на акушер- гинеколозите в България за високозначимия и благороден труд.

## На 19.02. по случай 150 години от обесването на Васил Левски се проведе сбирка, посветена на безсмъртието на Българския апостол на свободата

## На 01.03. тържествено отбелязахме деня на самодееца

## Самодейците от 2- та самодейни състава и тази година успешно се представиха общинския празник „Засмяна пролет“ в Килифарево и на националния преглед на песенното творчество в Дряново

## На 08.03 отбелязахме международния ден на жената с тържество

## На 03.03. в чест на националния празник на България положихме цветя пред паметника на загиналите Дичинени за свободата на България

## На 06.05 отбелязахме деня на храбростта

## През лятото организирахме екскурзия с маршрут Казанлък, Шипка, Соколски манастир и Етъра

## На 17.09 отбелязахме празника на вярата, надеждата и любовта с музикално-поетична вечер с гости Симеон Аспарухов и Ива Спиридонова от издателство „Библиотека България”

## На 22.09 отбелязахме 115г. от обявяване на Независимостта на България

## На 05.10 отбелязахме Международния ден на просветния работник

## На 2.12 организирахме Коледно-новогодишно тържество

## III. Цел – Информационно и библиотечно обслужване

## Според ЗНЧ във всяко читалище трябва да има безплатен достъп до книжния фонд на библиотеката, в нашето читалище той наброява над 11000–бр. книги, читалището подържа добро ниво на библиотечно обслужване.

## През изтеклата 2023г. библиотечния фонд нарасна с 350 тома дарени от Мария Любенова, Венета Попова, Лилия Драганова и Асен Гюлеметов. ЧН изказва гореща благодарност на дарителите!

## Гордост на нашето читалище са издирените, съхранени и обработени – 300 тома старопечатни книги на специално съхранение, от които 27-тома са дигитализирани

## През изминалата година Библиотеката е обслужила 28 читатели – деца и възрастни с 302 тома литература

## Читалището грижовно се отнася и към етнографската сбирка, даваща информация за бита и историята на селото ни. В читалището функционира информационно обслужване и копирна техника.

## В изряден вид се съхраняват изискуемите документи от ЗНЧ / Протоколна книга, Заповедна книга, Инвентарна книга, Летописна книга, Договори, Платежни документи и т.н./

## IV. Цел – Организационни дейности.

## ЧН води редовен организационен живот. За отчетния период са проведени 8 заседания, на които периодично се отчитат протоколните решения и се работи по изпълнение на програмата за развитие на читалищната дейност. Редовно се води счетоводно-платежната документация, заповедната и летописната книга на читалището.

## ЧН работи по план за читалищна дейност който своевременно е заверен в общината, счетоводно платежната документация се води от касиерката Иванка Цветкова надлежно оформена и подредена

## V. Цел – Поддръжка на материалната база.

## - Читалището в с. Дичин е общинска собственост и Община Велико Търново го предоставя за безвъзмездно ползване. Всяка година читалищното настоятелство извършва ремонт съобразен с държавната субсидия и необходимостта от такъв, с което се подържа нормална обстановка за работа.

## - През изминалата 2023г. са извършвани текущи ремонти по сградата и ел. инсталацията

## - предстои ремонт на мазетата и ново обзавеждане на библиотеката поради нарастналия брой книги

## Уважаеми читалищни дейци, изпълнявам приятното задължение от тази висока трибуна да изкажа благодарност за работата ни през изтеклата година на ЧН, на контролния съвет, на библиотекаря към читалището, на читалищните дейци. Желая на всички здраве и търпение за нормализиране на културния живот в селото и държавата!

## 17 .02.2024г. Председател ЧН:

## с. Дичин /Николай Теодосиев/

## 